የኢትዮጵያ ሴቶች ብሔራዊ ቡድን ደቡብ ሱዳንን 11 ለ0 አሸንፏል፡፡
ትናንት ምሸት በመብራት መቋረጥ ምክንያት 81ኛው ደቂቃ ላይ ቆሞ የነበረው የኢትዮጵያ እና ደቡብ ሱዳን ሴት ብሔራዊ ቡድኖች ጨዋታ ዛሬ ረፋድ ላይ ቀሪ ደቂቃዎች ተደርጎ ኢትዮጵያ 2 ተጨማሪ ጎል አስቆጥራ 11 ለ 0 ተጠናቋል፡፡
በዛሬ ረፋዱ ጨዋታ ሎዛ አበራ 86ኛው እና 90ኛው ደቂቃ ላይ ከሴናፍ ዋቁማ የተመቻቹላትን ኳሶች አስቆጥራለች፡፡
ደቡብ ሱዳን ላይ 7 ጎሎች ያስቆጠረችው ሎዛ አበራ በኢትዮጵያ ሴቶች ብሔራዊ ቡድን ታሪክ በአንድ ጨዋታ በርካታ ጎል ያስቆጠረች ተጫዋችም ሆናለች።
እንደሶከር ኢትዮጵያ ዘገባ የኢትዮጵያ ሴቶች ብሔራዊ ቡድን ደቡብ ሱዳንን 11-0 ማሸነፉን ተከትሎም በታሪኩ ትልቁን ድል አስመዝግቧል።
ሉሲዎቹ ከዚህ ቀደም በ2018 ሊቢያን ፤ በ2019 ጅቡቲን በተመሳሳይ 8-0 ያሸነፉበት ውጤት ከፍተኛው ሆኖ ቆይቷል።